**המעצרים הגאים בגאנה** התרחשו ב-20 במאי 2021, כאשר נעצרו 21 פעילי זכויות להט"ב בגאנה בבית מלון בהו (אנ'), במהלך אספה בה הפעילים דנו על מצב זכויות להט"ב בגאנה (אנ'). המעצרים עוררו גינוי בינלאומי ועליית תנועת ה-#ReleaseThe21 הקוראת לשחרורם של הפעילים בגאנה ולסיום הטרור המדינתי נגד הקהילה הגאה בגאנה. בדיון האחרון בבית המשפט, ב-11 ביוני 2021, קיבלו הפעילים ערבות בבקשתם הרביעית.

רקע
---

הומוסקסואליות היא לא חוקית בחלקים רבים של אפריקה, כאשר בגאנה גברים להט"בים מופללים מאז שנות ה-60 של המאה ה-19. אף על פי שבגאנה קיימים ארגוני להט"בים, הם רשאים לדון רק במצב זכויות האדם במדינה, אך לא לקדם או לתרגל יחסי מין הומוסקסואליים, שעונשו עד שלוש שנות מאסר.

בפברואר 2021, מרכז קהילתי של הקהילה הגאה בגאנה נאלץ לסגור את שעריו על רקע לחץ גובר מצד קבוצות דתיות וארגונים נגד להט"בים ומיעוטים מיניים אחרים. השחקן אידריס אלבה יחד עם העורך הראשי של *Vogue* הבריטי, אדוארד ענניפול, והדוגמנית נעמי קמפבל חתמו על מכתב גלוי לממשלת גאנה שעליה להתמודד עם אפליה ולאפשר הומוסקסואליות בגאנה.

נושאים להט"בים נתפסים, לעיתים קרובות, כחלק מסדר היום של העולם המערבי שמנסה להפיץ ערכים אמריקאיים או אירופיים במדינה. זה עלול להוביל לרמות גבוהות של אפליה כלפי אנשים מהקהילה הגאה, לרבות סחיטה, איומים ותקיפות אלימות.

באפריל 2018, נשיא גאנה, ננה אקופו-אדו, נאלץ להבהיר את ההצהרות שהוציאו לרשת החדשות אל-ג'זירה בנוגע לזכויות הלהט"ב במדינה, לאחר שמפלגת האופוזיציה, הקונגרס הלאומי דמוקרטי (אנ'), ביקשה ממנו להבהיר את עמדתו. אחד מדוברי לשכתו של הנשיא אמר כי הנשיא לא יהיה מוכן להכשיר יחסי מין הומוסקסואליים בגאנה, ושלא יהיו שינויים בחוקים הקיימים.

לאחר שהמרכז הגאה באקרה נאלץ להיסגר, ידוענים שחורים רבים הפגינו אהדה לקהילה הגאה בגאנה, ביניהם השחקנים אידריס אלבה ומיכאלה קואל (אנ'), שחתמו על מכתב תחת ההאשטאג #GhanaSupportsEquality. הארגון Human Rights Watch גינה את הפשיטה והסגירה של המרכז הגאה באקרה. עם זאת, מספר חברי המרכז הגאה הצהירו כי לא יימלטו או יעזבו את גאנה וכי הם ימשיכו להכרה בזכויות. אלכס קופי דונקור הצהיר כי הרשויות הגבילו את פעילותם לתוכניות "בריאותיות" בלבד. דונקור אמר גם כי בעודם נמצאים בגאנה, לא הייתה תגובת נגד גלויה מצד גנאים אחרים. דונקור הודה לזמר בוי ג'ורג' שפרסם שיר לתמיכה בקהילה הגאה בגאנה, ואמר כי: "[זה] מחמם את הלב לראות את כל התמיכה הזו [מגיעה מהקהילה הבינלאומית]".

בעקבות אמירותיו של דונקור, קבוצה של חברי פרלמנט מה-NDC, כאשר בראשה עומד סם נרטי ג'ורג' (אנ'), אמרה כי הם יציעו הצעות חוק להפללת זכויות להט"ב במדינה. ג'ורג' כתב ברשתות החברתיות כי הוא חייב לעם הגאני לשמור על "מה שנותן לנו זהות כאנשים" וביקש עזרה להילחם ב-"נגע והסטייה שהומוסקסואליות מציגה". בתגובה, פעילי זכויות להט"ב בגאנה דחקו בנשיא גאנה, ננה אקופו-אדו, להבטיח שלום וביטחון להומואים בגאנה וכי אין זה במסגרת מטרות הארגון להכשיר איגודים אזרחיים חד-מיניים.

מעצרים והליכי משפט
------------------

ב-20 במאי 2021, קבוצה של פעילי זכויות להט"ב (16 נשים ו-5 גברים) קיימו פגישה בבית מלון בהו (אנ') בגאנה. הקבוצה נפגשה בשביל לחלק מידע של תיעוד של הפרות זכויות להט"ב בגאנה, ביניהם גם מספר עלונים, שקשורים ליציאה מהארון ולטרנסג'נדריות.

זמן קצר לאחר תחילת הפגישה, המשטרה פשטה על בית המלון ועצרה את הפעילים על סמך חוקי האנטי-הומוסקסואליות, בו הקימו כנס בלתי חוקי וקידום סדר יום להט"בי. הפשיטה נתפסה כפגיעה האחרונה בקהילה הגאה בגאנה, והמעצרים נידונו באופן נרחב מפני שאין פרמטרים חוקיים לאסור על האספה שדנה בשיפור זכויות להט"ב במדינה. על פי הארגון Rightify Ghana, העצורים הואשמו יחד, ללא גישה לעורך דין.

זמן קצר לאחר שבוצעו המעצרים, ההאשטאג #ReleaseThe21 נהיה ויראלי בטוויטר בגאנה, אם כי העתירה של ארגונים להט"בים לשחרור העצורים נמסרה לבית המשפט השלום של הו, ונדחתה באופן מיידי.

משטרת הו פרסמה הודעה בה נאמר כי הפעילים שנעצרו "דוגלים בפעילות להט"בית" ואמרו עוד כי "הפיקוד מזהיר את הציבור, במיוחד את ההורים, להיזהר מפעולות של אנשים המעורבים בהתנהגות לקויה זו ולדווח להם על כך למשטרה".

הם היו אמורים להופיע בבית המשפט ב-4 ביוני 2021 לקריאת האישומים ועיכוב בקשתם לערבות למספר ימים. עורכי דינם של הפעילים ציינו כי קידום זכויות להט"ב אינו נחשב כפשע בגאנה. ב-8 ביוני 2021, דחה בית המשפט השלום של הו את הערבות לכל 21 הפעילים והורה על קיון הדיון הבא בתיק ב-16 ביוני. אחת מעורכי הדין של הפעילים, ג'וליה סלמן אייטיי, לא פירטה מדוע נשללה להם ערבות על ידי בית המשפט השלום של הו, ואמרה כי הם כבר הגישו ערעור לבית המשפט המחוזי של הו.

ב-11 ביוני 2021 שוחררו הפעילים, בערבות של כ-900 דולר אמריקאי, ותיקם צפוי להתחדש במועד מאוחר יותר.

ב-16 ביוני 2021, נתן שופט בית המשפט המחוזי, פליקס דצומור, לפרקליטות המדינה דחייה לקבלת ייעוץ והדרכה נוספים, מפני שהתיק נתקע בשיפוטו של היועץ המשפטי לממשלה.

ב-5 באוגוסט 2021, בית המשפט ביטל את התיק נגד 21 הפעילים בשל חוסר ראיות.

תגובות
------

האומות המאוחדות גינה בחריפות את "מעצרם השרירותי" של הפעילים וביקש לשחררם בגין אפליית להט"בים ומעצרים שרירותיים. בדברי הגינוי בגין המעצר והעתירה השרירותיים לכאורה לכבד את זכויות הלהט"ב של הפעילים, הוסיף האו"ם והפציר "על ממשלת גאנה לשחרר אותם באופן מיידי וללא תנאי."

מחלקת המדינה של ארצות הברית גינה את המעצרים וקרא לממשלת גאנה "לשמור על הגנות זכויות האדם חוקיות" וקרא לכל הגנאנים לכבד את ההוראות לפי חוקת גאנה המבטיחות חופש הביטוי וחופש ההתאגדות.

האיחוד האירופי ותורמי הסיוע לגאנה ביקשו מהמדינה לשחרר את הפעילים באופן מיידי ולכבד את זכויות האדם שלהם ואת חופש ההתאגדות החופשית שלהם.

הבנק העולמי וסוכנות הידיעות תומסון רויטרס (אנ'), שנמצאים בין התורמים לגאנה, ביקשו מהרשויות לכבד את זכויות הפעילים וקראו לשחררם באופן מיידי. התורמים הצהירו עוד כי הם "עוקבים אחר המצב המתפתח".

לאחר מתן הערבות, הארגון Human Rights Watch קרא לתובע הכללי של גאנה לבטל את האישומים כנגד 21 הפעילים, ואמר כי המקרה הוא "כתם על המוניטין של גאנה".

קישורים חיצוניים
----------------

* Being gay in Ghana: LGBT community is ‘under attack’ – BBC News report.

הערות שוליים
------------

1. ↑  Milton, Josh (11 ביוני 2021). "Ghanaian LGBT+ activists 'arbitrarily' arrested and held for three weeks finally granted release on bail". *Pink News*. אורכב מ-המקור ב-11 ביוני 2021. נבדק ב-12 ביוני 2021. `{{cite news}}`:  (עזרה)
2. 1 2 3  "WHAT'S LIFE LIKE FOR LGBTQ PEOPLE IN GHANA?". *Means Happy*. 1 במרץ 2021. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
3. ↑  "Ghana's Hidden History Explored for LGBTQ+ History Month". *African Activities*. 11 בפברואר 2021. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
4. ↑  Parveen, Nazia; Akinwotu, Emmanuel (1 במרץ 2021). "Idris Elba and Naomi Campbell sign letter backing gay rights in Ghana". *The Guardian*. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
5. ↑  Alfa Shaban, Abdur Rahman (30 באפריל 2018). "Ghana president says he will never oversee same-sex legalization". *Africa News*. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
6. ↑  Princewill, Nimi (2 במרץ 2021). "Black celebrities show support for LGBTQ community in Ghana after raid on center". CNN. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
7. ↑  Collison, Carl (4 במאי 2021). "In hiding, Ghana's queer activists keep up the fight". *New Frame*. אורכב מ-המקור ב-12 במאי 2021. נבדק ב-12 ביוני 2021. `{{cite news}}`:  (עזרה)
8. 1 2  Bhaila, Nita (9 במרץ 2021). "Ghana MPs plan law criminalising promotion of LGBT+ rights". *Reuters*. אורכב מ-המקור ב-11 ביולי 2021. נבדק ב-12 ביוני 2021. `{{cite news}}`:  (עזרה)
9. ↑  Wakefield, Lily (22 במאי 2021). "21 people arrested in Ghana for attending LGBT+ rights training session". *Pink News*. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
10. ↑  Akinwotu, Emmanuel (24 במאי 2021). "Outcry after 21 people arrested in Ghana for 'advocating LGBTQ activities'". *The Guardian*. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
11. ↑  Princewill, Nimi (25 במאי 2021). "Gay activists in Ghana demand release of 21 people arrested at LGBTQI conference". CNN. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
12. ↑  Ibukun, Yinka; Dontoh, Ekow (21 במאי 2021). "Ghana Police Arrest 21 LGBTQ Activists for 'Unlawful Assembly'". *Bloomberg News*. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
13. ↑  "Ghana court delays bail decision for 21 detained LGBT+ activists". *Reuters*. 4 ביוני 2021. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
14. ↑  "Ghana court denies bail for 21 detained LGBT activists". *Reuters*. 8 ביוני 2021. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
15. ↑  "Ghana court denies bail for 21 detained LGBT activists". *CNN*. Reuters. 9 ביוני 2021. אורכב מ-המקור ב-10 ביוני 2021. נבדק ב-11 ביוני 2021. `{{cite news}}`:  (עזרה)
16. ↑  "Ghana court grants bail to 21 LGBT+ activists". *Reuters*. 11 ביוני 2021. אורכב מ-המקור ב-12 ביוני 2021. נבדק ב-12 ביוני 2021. `{{cite news}}`:  (עזרה)
17. 1 2  "Rights group wants Ghana to drop charges against LGBT activists". *Africa Feeds*. 18 ביוני 2021. אורכב מ-המקור ב-29 ביולי 2021. נבדק ב-20 ביוני 2021. `{{cite news}}`:  (עזרה)
18. ↑  "Ghana court drops case against 21 LGBT+ activists". Reuters. 5 באוגוסט 2021. נבדק ב-5 באוגוסט 2021. `{{cite news}}`:  (עזרה)
19. ↑  "Ghana: UN rights experts condemn arbitrary arrest of LGBT human rights defenders, urge their release". Office of the United Nations High Commissioner for Human Rights. 4 ביוני 2021. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
20. ↑  Raza-Sheikh, Zoya (21 במאי 2021). "US State Department calls for Ghana national leaders to support LGBTQ+ rights". *Gay Times UK*. אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
21. ↑  Raza-Sheikh, Zoya (8 ביוני 2021). "Ghana court denies bail for 21 arrested LGBTQ+ activists". אורכב מ-המקור ב-11 ביוני 2021. נבדק ב-11 ביוני 2021. `{{cite news}}`:  (עזרה)
22. ↑  Bhalia, Nita (25 במאי 2021). "Major donors urge Ghana to respect LGBT+ rights amid crackdown". *Reuters*. אורכב מ-המקור ב-6 ביוני 2021. נבדק ב-11 ביוני 2021. `{{cite news}}`:  (עזרה)